Myrskylän kirkonkylää etelästä päin nähtynä.
**Myrskylä** (ruots. *Mörskom*) on Suomen kunta, joka sijaitsee Uudenmaan maakunnassa. Myrskylä itsenäistyi omaksi kirkkoherrakunnakseen vuonna 1636 Pernajasta. Kunnassa on 1 716 asukasta, ja sen pinta-ala on 206,35 km², josta 200,44 km² on maata ja loput 5,91 km² sisävesialueita. Myrskylä on väkiluvultaan Uudenmaan maakunnan pienin kunta ja Kaskisten jälkeen Suomen toiseksi pienin kaksikielinen kunta (suomi/ruotsi). Ennen ukrainalaispakolaisten tuloa 2022, oli Myrskylässä 23 venäjänkielistä.

Myrskylän naapurikunnat ovat lounaassa Askola ja Porvoo, lännessä Pukkila, pohjoisessa Orimattila, idässä Lapinjärvi ja kaakossa Loviisa. Entiset naapurikunnat ovat Porvoon kanssa yhdistynyt Porvoon maalaiskunta, Orimattilan kanssa yhdistynyt Artjärvi sekä Loviisan kanssa yhdistyneet Liljendal ja Pernaja.

Historia
--------

### Pernajan kappeliseurakunta

Myrskylä on 1200-luvulla ollut osa Porvoon seurakuntaan kuulunutta Pernajan kappeliseurakuntaa. Virolaisella Padisen luostarilla oli patronaattioikeus Porvoon maaseurakuntaan vuodesta 1351 alkaen. Tältä ajalta Myrskylässä on munkkeihin viittaavia paikannimiä, kuten *Munkbrink*, *Munkbro äng*, *Munkbäck ängen* ja piispaan viittaava *Pispängen*. Padisen luostarin oikeudet siirrettiin Turun hiippakunnalle vuonna 1428.

Hallila on mainittu asiakirjoissa ensimmäistä kertaa lähteiden mukaan vuonna 1403 ja Myrskylä vuonna 1485. Myrskylän nimi kirjoitettiin tuolloin muodossa *Mörskeby* tai *Mörsköle*. Kaikki Myrskylän seitsemän maarekisterikylää Hallila, Hyövinkylä, Jaakkola, Kankkila, Kreivilä, Myrskylänkylä ja Pakila) on mainittu kirjallisissa lähteissä 1540-luvulle tultaessa.

### Itsenäinen pitäjä

Iisacus Birgeri Rothovius, Turun piispa 1627–1652.
#### Kirkkoherran pitäjä

Myrskylän ensimmäinen kirkko rakennettiin joko vuonna 1604 tai 1611, Myrskylän ollessa vielä Pernajan evankelis-luterilaisen seurakunnan kappeliseurakuntana. Turun piispa (1627–1652) Isaacus Rothovius (1572–1652) päätti vuonna 1633, että Myrskylästä muodostetaan Pernajan seurakunnasta riippumaton itsenäinen Myrskylän seurakunta. Ruotsin kuningatar Kristiina vahvisti tämän päätöksen vuonna 1636.

Myrskylän ensimmäiseksi kirkkoherraksi kuningatar määräsi Mikael Matiuksenpoika Buscheruksen vuodesta 1636 alkaen. Myrskylän ensimmäinen kirkko paloi ja toinen kirkko rakennettiin vuoteen 1639 mennessä samalle alueelle kuin nykyinen. Kolmas ja samalla nykyinen kirkko rakennettiin 1803. Buscherus on toistaiseksi pisimpään Myrskylän evankelis-luterilaista seurakuntaa palvellut kirkkoherra. Toiseksi pisimpään on toiminut Hagfors 1900-luvun alkupuolella. *lähde?*

Kuningatar Kristiina lahjoitti vuosina 1636 ja 1638 Myrskylästä 41 taloa kenraali Arvid Forbuksen veljelle Matias Forbukselle. Porvoossa sijaitsevasta Ånäsin kartanosta kotoisin ollut Forbus perusti Kirkkojärven pohjoispuolelle säteritilaksi Myrskylän kartanon. Lahjoitus alkuperäisessä muodossaan peruutettiin ja vuonna 1863 kartanosta tuli ratsusäteritila, jolla oli verovapauden vastikkeeksi velvoite ylläpitää kruunun palvelukseen jatkuvasti valmiina kolme ratsuväkisotilasta hevosineen ja varusteineen.

#### Porvoon piispan anneksiseurakunta

Vuonna 1743 Ruotsi hävisi Venäjän kanssa käydyn hattujen sodan. Turun rauhassa Ruotsin kuningaskunta kärsi suurta Pohjan sodan Uudenkaupungin rauhaa suuremmat aluemenetykset. Ne aiheuttivat Porvoon hiippakunnan piispalle verotulojen menetyksiä, joten Myrskylän seurakunta muutettiin 1747 anneksiseurakunnaksi, piispan palkkapitäjäksi, minkä kirkkoherrana toimi Porvoon piispa. Käytännössä sijaiskirkkoherra huolehti kirkollisista tehtävistä ja piispa itse johti pitäjänkokouksia. Ajoittain myös varapastorilla, sijaiskirkkoherrallakin, saattoi olla oma apulainen.

#### Kunnallisasetuksen 1865 mukainen maallinen kunta

Maaseudulla pitäjänkokoukset päättivät seurakunnan asioiden lisäksi myös maallisista asioista vuoteen vuoden 1865 kunnallisasetukseen saakka. Pitäjänkokouksen tilalle tuli ensin kuntakokous ja myöhemmin kunnanvaltuusto. Kunta-asetuksen jälkeenkin Suomen evakelis-luterilaisen kirkon seurakunnista eriintyneitä maallisia kuntia kutsuttiin edelleen pitäjiksi, vaikka ne jo olivat kuntia.

Myrskylän kunta
---------------

Myrskylän kunta hallintosääntönsä mukaisesti muodostuu Myrskylän kunnanvaltuustosta ja kunnanhallituksesta. Kunnanhallituksen esittelijä on kunnanjohtaja. Lisäksi toimintojen mukaan hallinto muodostuu osastoista, joita ovat yleishallinto-osasto, sivistysosasto ja tekninen osasto. Kunnanvaltuuston lautakuntia ovat valtuuston vaalilautakunta, tarkastuslautakunta, keskusvaalilautakunta ja kasvatuslautakunta. Lisäksi ovat suomenkielinen ja ruotsinkielinen koulujaosto, kirjasto- ja vapaa-ajanlautakunta, tekninen lautakunta, johon liittyy yksityistiejaosto.

Myrskylän kunnalla on lakisääteinen ympäristölautakunta yhdessä Askolan kunnan kanssa Askolan kunnanvaltuuston lautakuntana. Lautakunnan nimi on Askolan rakennus- ja ympäristönsuojelulautakunta.

Myrskylä on ollut yksi Päijät-Hämeen hyvinvointiyhtymän jäsenkunnista. Hyvinvointiyhtymä on tuottanut muun muassa Myrskylän terveysaseman palvelut. Myrskylä kuuluu Päijät-Hämeen sairaanhoitopiiriin, jonka keskussairaala sijaitsee Lahdessa.

Myrskylä on ollut hyvinvointiyhtymän ainoa kaksikielinen kunta, ja Pukkilan ohella toinen kunta, joka sijaitsee Uudenmaan maakunnassa.

1. tammikuuta 2023 alkaen on Myrskylä kunta kuulunut Itä-Uudenmaan hyvinvointialueeseen.

### Sivistystoimi

Myrskylän kunnan sivistystoimeen liittyvät Myrskylän koulu ja Myrskylän kunnankirjasto. Kirjasto toimii Myrskylän 1958 rakennetussa kunnantalossa. Myrskylän kunnanvaltuuston kokoukset järjestetään Myrskylän koululla.

#### Perusopetus

Kreivilän entinen kansakoulu.
Myrskylän kunnan kirkonkylällä toimii peruskoulun alakoulu (Myrskylän koulu, luokka-asteet 0-6). Yläkoulua ja lukiota myrskyläläiset käyvät naapurikunnissa, esimerkiksi Orimattilan yhteiskoulussa ja Erkko-lukiossa. Aikaisemmin myrskyläläiset kävivät lukiota muun muassa Porlammin lukiossa, mutta Lapinjärven kunnan lakkautettua sen, oppilaat menevät toisen asteen yleissivistäviä opintoja varten lähikuntien muihin lukioihin.

| Koulu | kyläalue | vuosi | paikka | lakkautettu |  |
| --- | --- | --- | --- | --- | --- |
| Hallilan kansakoulu | Hallila |  |  | lakkautettu |  |
| Hevonojan kansakoulu | Hevonoja | 1917 |  | lakkautettu | kuului Myrskylänkylään |
| kirkonkylän kansakoulu | Myrskylänkylä | 1872 |  | lakkautettu | Kirkonkylän koulu |
| Kreivilän kansakoulu | Kreivilä |  |  | lakkautettu | asuintalo, kolmannella omistajalla kunnan jälkeen |
| Nybro folkskola | Uusisilta |  |  | lakkautettu 1969 | kuului Jaakkolaan, Uudensillan kansankoulusta voidaan julkaista historiankirja |
| Kankkilan koulu | Kankkila |  |  | lakkautettu 2010 | toimii 2022 viidentoista ukrainalaisen tilapäisen suojelun pakolaiskeskuksena |
| Myrskylän koulu | Myrskylänkylä | 2021 |  | jatkaa | Myrskylän hirsikoulu ja -liikuntahalli, valmistunut syksyllä 2021 |

#### Liikunta

Myrskylän Syväjärvi.
Liikuntatoimessa on toimintoja, mm. uimakouluja Syväjärvellä, jonka rannalla on Myrskylän kunnan virallinen vesitarkastettu uimapaikka. Lisäksi kunta järjestää vuosittain toukokuusta kesän loppuun kestävän postilaatikkopyöräilyn, jossa pyöräilypostilaatikon ohittaneet voivat merkitä nimensä postilaatikossa olevaan vihkoon.

Postilaatikkopyöräilyn postilaatikoita on

* Kentänmäellä, lähellä Loviisanseudun Vesi Oy:n pumppaamoa
* Orimattilan kaupungin vastaisella rajalla Kylmäsuon Niemeläntien alussa
* Lapinjärven kunnan vastaisella rajalla satoja metrejä ennen Lapinjärven rajaa
* entisen Artjärven kunnan, nykyisen Orimattilan kaupungin vastaisella rajalla Artjärven aseman lähellä
* entisen Pernajan kunnan, nykyisen Loviisan kaupungin vastaisella rajalla lähellä Digitan Pernajan radio- ja televisiolähetysasemaa
* Pukkilan kunnan seututie 162n varrella
* Muttilassa Kreivilään johtavan tien länsipuolella Muttilantiellä

Kuntolaatikoissa on Myrskylän kartta tutustuttavaksi.

Myrskylän Euroopan unioni direktiivistä johtuvien vaatimusten mukainen vesitutkittu uimaranta on Syväjärven länsiranta Syväjärventie 155:ssä. Eurouimarannalla on pukukopit, lentopallokenttä verkotta, kaksi grillikatosta, laituri ja pitkä seisomapöytä sekä miesten ja naistren kuivakäymälät pysäköintialueen itäreunalla. Myrskylässä on monia järviä ja rantoja, joita käytetään uimiseen on mm. Teeno Kankkilassa ja Pakilan Kotojärvellä.

Postilaatikkopyöräilyn ja suoritusten rekisteröimisen lisäksi on Kentänmäellä myös seitsemäs liikuntasuorituspaikka mäen laella, josta alkaa kaksi ulkoilureittiä samasta paikasta ja aluksi samaa reittiä noudattaen: AMPu:n 4H -kerhon luontopolku, jolla on seitsemän rastia ja Lassen polku, joka erkanee luontopolusta sen toisen rasti jälkeen ja leikkaa luontopolun lopun kuudennella rastilla jatkuen mäen keskikorkeudella etelään kaartaen pohjoiseen.

Kartanonmäellä on frisbeegolfrata, jota varten voi lainata Myrskylän kirjastosta liitokiekot. Kartanonmäen ja kirkonkylän ydinkeskusten välillä on Kartanonmäen uimaranta, jota varten ei suoriteta virallisia uimapaikan vesimittauksia Kirkkojärvi niin kuin Syväjärvellä, jonka länsirannalla on kunnan virallinen uimapaikka Syväjärventie 155 C:ssä. Syväjärven uimarannalla on pitkä pystypöytä ja kaksi grillikatosta.

Kiparkatti.
Myrskylän Myrsky järjestää vuosittain Kiparkatissa Lassen hölkän.

### Tekninen toimi

Myrskylän kunnan teknisellä toimella on yhteistyötä Askolan kunnan kanssa, lakisääteinen ympäristöhallinto on yhteinen ympäristölautakunnan ja ympäristösihteerin osalta.

Muiden muassa Loviisan kaupunki saa osan vedestään Myrskylän kirkonkylän Kentänmäen vedenottamolta, mikä nykyään kuuluu Loviisanseudun Vesi Oy:lle.

Maantiede
---------

### Maasto

Pinnanmuodoiltaan Myrskylä on eteläsuomalaista suhteellisen vähäisten korkeuserojen seutua, mutta kunnan alueella on kuitenkin hyvin vaihtelevia maisemia. Maasto on peltoja ja tavanomaista sekametsää sekä siellä täällä kallioita, joista osa on varsin jyrkkiä. Myrskylässä on joitain suuria jääkautisia siirtolohkareita: Hallilan Tonttukirkko, Jaakkolan Karhukivi ja Laivakivi sekä Hyövinkylän Tallsten.

Luonnonsuojelualueita Myrskylässä ovat Paavolan kolme luonnonsuojelualuetta ja Sopajärven luonnonsuojelualue.

### Joet ja järvet

Pääosa Myrskylästä kuuluu Koskenkylänjoen ja sen sivujoen Myrskylänjoen vesistöalueeseen. Lounaisin osa kunnasta on Ilolanjoen valuma-aluetta ja pieni kulma lännessä Porvoonjoen valuma-aluetta. Miltei puolet järvistä kuuluu Myrskylänjoen valuma-alueeseen.

#### Koskenkylänjoen vesistö

Syväjärveä.
Myrskylän alueella ei ole kovin suuria jokia, mutta kylissä on runsaan hehtaarin laajuisia järviä. Kunnan järviä ovat Isojärvi, Kirkkojärvi, Muttilanjärvi, Pöyrysjärvi, Sopajärvi, Sulkavanjärvi, Siippo ja Vähäjärvi.

Suurin niistä on Kirkkojärvi, joka sijaitsee Myrskylän kirkonkylän itäpuolella. Kirkkojärven koillisrantaan on kaavoitettu *Kirkonkylänranta*-niminen asuinalue, joka sijaitsee lähellä entistä Myrskylän kartanoa. Lähellä kirkonkylää ovat myös Sopajärvi Sopajärvellä ja Siippo Artjärventien ja Lapinjärventien välillä Myllykylässä sekä Muttilanjärvi Muttilassa hieman etäämpänä. Sulkavanjärvi sijaitsee Hallilassa Pernajan Koskenkylään johtavan tien varrella. Nämä kaikki järvet laskevat Koskenkylänjokeen Myrskylänjoen kautta.

Kirkkojärvestä itään sijaitsevassa Syväjärvessä on Myrskylän kunnan virallinen uimapaikka. Tämä järvi laskee Koskenkylänjokeen Pekinojan kautta. Syväjärven lähialue ja rannat ovat suosittuja pientaloasumispaikkoja mahdollisesti siksi, että ne sijaitsevat lähellä kirkonkylää.

#### Ilolanjoen vesistö

Tankvallinojan kautta Ilolanjokeen laskevat Pakilassa Kotojärvi, Pimijärvi ja Valkjärvi. Valkjärvi on kunnan eteläosassa, ja se ulottuu myös Askolan puolelle.

Järvelänjärvi Järvelässä ja Teeno Kankkilassa laskevat Ilolanjokeen sen yläosassa.

#### Porvoonjoen vesistö

Kokkusan Teeno eli Puntarjärvi Kankkilassa kuuluu ainoana Myrskylän järvistä Porvoonjoen vesistöalueeseen.

#### Valuma-alueet

| Nimi | Vesistöaluetunnus | Suurimpia järviä | Korkeus | Pinta-ala (km²) | Rantaviiva (km) | Järvitunnus | Paikka | Paikkakunta | Kunta |
| --- | --- | --- | --- | --- | --- | --- | --- | --- | --- |
| Myrskylänjoen valuma-alue | 16.005 | Isojärvi  Vähäjärvi  Pöyrysjärvi  Muttilanjärvi  Siippo  Sopajärvi  Kirkkojärvi  Sulkavanjärvi | 68,0  62,2  61,3  41,5  39,2  39,0  34,6  26,7 | 0,1  0,0708  0,0215  0,353  0,113  0,762  1,581  1,122 |  | 16.005.1.008  16.005.1.007 16.005.1.006 16.005.1.005 16.005.1.004 16.005.1.003 16.005.1.002  16.005.1.001  | Koukjärvi  Koukjärvi  Kylmäsuo  Muttila  Myllykylä  Sopajärvi  Myrskylän kk.  Hallila |  | Myrskylä  Myrskylä  Myrskylä  Myrskylä  Myrskylä  Myrskylä  Myrskylä  Myrskylä |
| Koskenkylänjoen keskiosan alue | 16.002 | Syväjärvi  Valkeapäänlampi | 44,8  39,2 | 0,338  0,0492 | 3,73  1 | 16.002.1.002  16.002.1.001 | Itäkylä  Käkikoski | Myllykylä  Porlammi | Myrskylä Lapinjärvi |
| Koskenkylänjoen alaosan alue | 16.001 |  |  |  |  |  |  |  |

### Luonnonsuojelualueet

| Luonnonsuojelualue | yksityinen luonnonsuojelualue | sijainti | aika | suojeluohjelma |
| --- | --- | --- | --- | --- |
| Aarnimäen (ensimmäinen) luonnonsuojelualue | YSA232588 | Hallila 504-401-5-62 | 2015-09-28 |  |
| Aarnimäen toinen luonnonsuojelualue | YSA233390 | Hallila 504-401-5-62 | 2015-11-23 |  |
| Haukkakallion luonnonsuojelualue | YSA232488 | Myrskylän Hevonoja 504-405-44-5 | 2015-09-22 |  |
| Majbäckin luonnonsuojelualue | YSA238123 | Jaakkola 504-403-8-6 | 2017-04-25 |  |
| Paavolan (ensimmäinen) luonnonsuojelualue Karsojalla | YSA206827 | Karsoja Kylmäsuolla | 2012-02-20 | Etelä-Suomen metsien monimuotoisuuden toimintaohjelma 2014-2025 |
| Paavolan toinen luonnonsuojelualue Lähdeojalla | YSA206827 | Lähdeoja Paavolasa | 2012-02-20 | Etelä-Suomen metsien monimuotoisuuden toimintaohjelma 2014-2025 |
| Paavolan kolmas luonnonsuojelualue Takusenojalla | YSA206827 | Takusenoja Paavolasa | 2012-02-20 | Etelä-Suomen metsien monimuotoisuuden toimintaohjelma 2014-2025 |
| Sopajärven luonnonsuojelualue | YSA201066, LVO010017 | Sopajärvi | 2004-12-17 | lintuvesien suojeluohjelma, *Sopajärvi LVO010017* |
| Tervalantin luonnonsuojelualue | YSA241887 |  |  | Etelä-Suomen metsien monimuotoisuuden toimintaohjelma 2014-2025 |

### Liikenne

Myrskylän tieyhteyksiin kuuluvat seututie 167, joka kulkee etelästä Koskenkylästä Myrskylän kirkonkylän kautta pohjoiseen Orimattilan suuntaan. Pukkilan suunnasta Myrskylän kirkonkylään vie seututie 162. Artjärven suunnasta Myrskylän kirkonkylään vie puolestaan seututie 174. Muita huomattavia teitä ovat yhdystie 1605 kunnan kaakkoisosassa ja kirkonkylästä itään Lapinjärven Porlammille vievä yhdystie 1751.

Myrskylän koillisosan halki kulkee Lahti–Loviisa-rata, johon kuuluva Myrskylän rautatieasema sijaitsee kunnan rajojen ulkopuolella Lapinjärven Porlammin kylässä. Asemalta on noin kuuden kilometrin matka länteen Myrskylän kirkonkylään. Myrskylän kunnan alueella on kuitenkin sijainnut saman rautatien toinen rautatieasema, jonka nimi oli Artjärven rautatieasema. Rautatien henkilöliikenne loppui jo 1970-luvulla.

Väestö
------

### Väestörakenne

Myrskylä on asukasluvultaan Suomen 271. suurin kunta. Myrskylän asukasluku oli vuoden 2023 lopussa 1 716 asukasta, mikä on 0,01 prosenttia Uudenmaan maakunnan asukasluvusta. Myrskylän väkiluku on ollut laskeva 1990-luvulta lähtien. Myrskylän väestöllinen huoltosuhde oli vuoden 2021 lopussa 80 prosenttia, mikä on noin 27,9 prosenttiyksikköä korkeampi kuin Uudellamaalla keskimäärin. Alle 15-vuotiaita Myrskylän väestöstä on 13,2 prosenttia. Työikäisiä Myrskylässä on 56,6 prosenttia ja yli 65-vuotiaita 30,1 prosenttia. Vieraskielistä väestöä Myrskylässä oli vuonna 2021 yhteensä 62 eli 3,4 prosenttia kaupungin asukkaista.

Myrskylän väestötiheys on 9,9 asukasta/km². Kunta on kaksikielinen: enemmistö eli 87,7 prosenttia asukkaista puhuu suomea ja 9,7 prosenttia ruotsia. Muita kieliä kuin suomea tai ruotsia puhuu 2,6 prosenttia kunnan asukkaista.

### Väestönkehitys

Myrskylän asukasluku kehittyi 1700-luvun lopulta 1900-luvun alkuun seuraavasti:*lähde?*

* 1775: 1 492 as.
* 1800: 1 904 as.
* 1820: 2 160 as.
* 1915: 2 811 as. joista muualla 73 .
* 1.1.1930: 2 850 as.

1900-luvun alussa joitakin torppia siirrettiin Myrskylän kirkonkylän tai Myrskylän kartanon lähistöltä Pohjois-Myrskylään, esimerkiksi Kylmäsuolle.

Suurimmillaan Myrskylän väkiluku oli 1940-luvun lopussa ja 1950-luvulla noin 3 500 asukasta. Tuolloin kuntaan muutti siirtoväkeä Uukuniemeltä Neuvostoliitolle luovutetuilta alueilta. Tällöin muodostui paljon uusia pientiloja myös Myrskylän kartanon, Hevonojan kartanon ja Paavolan kartanon maille.

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


| Myrskylän väestönkehitys 1980–2015 |
| --- |
| Vuosi |  |  | Asukkaita |  |
| 1980 |    | 2 073 |
| 1985 |    | 1 998 |
| 1990 |    | 2 098 |
| 1995 |    | 2 040 |
| 2000 |    | 2 004 |
| 2005 |    | 2 033 |
| 2010 |    | 2 006 |
| 2015 |    | 1 969 |
| Lähde: Tilastokeskus. |

Kielet.
### Taajamat

Vuoden 2018 lopussa Myrskylässä oli 1 922 asukasta, joista 908 asui taajamassa, 984 haja-asutusalueilla ja 30:n asuinpaikat eivät olleet tiedossa. Myrskylän taajama-aste on 48,0 %. Kunnassa on vain yksi taajama, Myrskylän kirkonkylä.

Seurakunnat
-----------

Katolisen kirkon Helsingin hiippakunnassa
Myrskylä
kuuluu Pyhän Ursulan seurakunnan alueeseen.

Vuoden 2018 aluejaon mukaan Myrskylässä on seuraavat Suomen evankelis-luterilaisen kirkon seurakunnat:

* Myrskylän seurakunta (ruots. *Mörskom församling*)

Suomen helluntaikirkon jäsenseurakunnista Myrskylässä toimii Myrskylän Kotikirkko.

Suomen ortodoksisen kirkon seurakunnista Myrskylän alueella toimii Kotkan ortodoksinen seurakunta.

Elinkeinot ja yksityiset palvelut
---------------------------------

### Elinkeinorakenne

Noin kolmasosa myrskyläläisistä työskentelee tuotannossa*selvennä* tai rakennustoiminnassa. Kunnassa on savukalanjalostusta, muoviteollisuutta, kiviteollisuutta ja maalaiskunnalle tyypillisiä palveluita.

### Rakennustarviketuotanto

Myrskylässä louhitaan punagraniittia, yhtä kaupallista graniittilajia, jonka kaupallinen nimi rakennustarvikkeena on Myrskylä Red. Siitä louhitaan eduskunnan uudet portaat 2 700 metriä pitkänä.

Suomen tuhannesta suurimmasta maatilassa Myrskylässä sijaitsee neljä. Suurin näistä tiloista on kooltaan 291,55 hehtaaria ja pienin 157,87 hehtaaria.

### Elintarviketeollisuus

Myrskylässä on ollut 1900-luvun alussa kuusi meijeriä: Grevnäsin osuusmeijeri (Kreivilässä), Hallilan meijeri, Myrskylän kartanon meijeri, Nybron meijeri, Koukjärven meijeri ja Labbomin meijeri (Jaakkolassa). Myöhemmin Myrskylän kirkonkylässä toimi myös E-liikkeen meijeri. Sen tiloissa toimii kalasavustamo Safu. Myrskylän Savustamo tuottaa kalajalosteita myös vientiin ja sillä on tehtaanmyymälä. Apetit Pakaste Oy:n hallussa savustamo suljettiin, mutta se avattiin 2015 uudelleen, kun Ahvenkosken Savu Oy osti tilat. Nykyään Ahvenkosken Savu ei toimi enää lainkaan Ahvenkoskella, vaan kaikki senkin toimina on keskitetty aikeisempaa laajempiin tiloihin Myrskylään. Myrskylän savustamolla on jatkuvasti auki oleva tehtaanmyymälä tuotantotilojen yhteydessä samassa rakennuksessa.

### Puutuote- ja huonekaluteollisuus

Myrskylän huonekalutehdas oli toiminnassa ollessaan suuri teollinen työllistäjä. Nykyään sen kiinteistö palvelee rautakaupan ja atk-yrityksen sekä puukenkätehtaan tiloina. Tiloissa on myös kansanopiston kutomatoimintaa ja ProAgrian neuvontapiste.

### Pankit

Myrskylän kirkonkylässä on ollut kaksi pankkia. Nykyään kirkonkylässä on Myrskylän Säästöpankin pääkonttori, minkä sivukonttorit ovat Orimattilassa ja Mäntsälässä.

Siirtoväen mukana vuonna 1946 kuntaan tuli myös vuoden 2015 alusta Orimattilan Osuuspankkiin liittynyt Myrskylän Osuuspankki, joka oli aiemmin nimeltään Uukuniemen Latvasyrjän Osuuskassa. Väkilukuun nähden Myrskylässä on ollut Uudenmaan eniten pankkikonttoreita väkilukuun suhteutettuna. 2018 Orimattilan Osuuspankin Myrskylän konttori suljettiin, ja kiinteistö myytiin maanainesyritykselle. Konttori on ollut käytössä enää vain pyynnöstä neuvotteluja varten. Orimattilan Osuuspankki muodostaa 2023 yhdessä Kärkölän Osuuspankin, Mäntsälän Osuuspankin ja Pukkilan Osuuspankin kanssa Ylä-Uudenmaan Osuuspankin. Mäntsälä on Keski-Uudenmaan kunta, Pukkila Itä-Uudenmaan kunta ja Kärkölä Päijät-Hämeen. Aikaisemmin Orimattilan ja Pukkilan Osuuspankkien kesken oli keskustelua yhdistymisestä Päijät-Hämeen Osuuspankkiin.

### Vähittäiskauppa

Vähittäiskaupan palveluihin kuuluu Osuuskauppa Hämeenmaahan kuuluneen vanhan osuuskaupparakennuksen paikalle rakennettu Sale. Alkuperäistä Salea on laajennettu. Sitä ennen K-Market suljettiin, ja sen tilat ovat edelleen tyhjät.

Salea ennen sen paikalla oli Myrskylän Osuuskaupan rakennus vuodelta 1929. Myrskylän Osuuskauppa lakkasi 1962 ja se liittyi Orimattilan Osuuskauppaan.

Myrskylässä on toiminut myös Lahden Osuuskauppa ja yksityiskauppiaita.

Myrskylän Osuuskauppa r.l.:n ensimmäinen myymälä vuosilta 1919–1929 on edelleen olemassa ja se tunnetaan *Pelanderin talona*.

1929 vuodelta paikalla ollut Myrskylän Osuuskaupan toinen rakennus purettiin, ja sen tilalle rakennettiin yksikerroksinen Salen rakennus. Osuuskaupan ja kahvilan lähellä oleva kaksikerroksinen asuintalo on toiminut aikaisemmin Myrskylän apteekkina. Nykyinen apteekki toimii Myrskylän kunnanviraston rakennuksessa.

K-Market Myrskylyhty suljettiin vuoden 2013 aikana, joten S-ryhmän Sale on ainoa varsinainen elintarvikeliike Myrskylässä. Samassa kiinteistössä toimi myös suosittu lounaskahvila Violetta, joka muutti vuonna 2024 Orimattilaan.

Kreivilän kylässä asuvat asioivat Liljendalin vähittäiskaupoissa. Myrskylässä on myös kahvila-ravintola Myrskytähden yhteydessä toimiva asiamiesposti, kukkia myyvä kioski ja Myrskylän apteekki, mikä toimii myös matkahuollon asiamiehenä. Kirkonkylässä oli kaksi autokorjaamoa, joista toinen suljettiin 2015, ja Muttilassa kolmas autokorjaamo, mikä on siirtynyt kirkonkylään.

### Viihde

Kiparkatissa on tanssipaikka ja Kentänmäellä pururata. Kiparkatin lähellä on suurehko kaupallinen soranottamo.

Julkisia palveluja
------------------

Kirkonkylän koulu antaa opetusta luokka-asteille 0–6. Lisäksi kirkonkylän koulun tiloissa tarjotaan erityisluokkien opetusta.

Lähin peruskoulun ylimpien luokkien koulu on Orimattilassa. Lukiota myrskyläläiset käyvät tavallisimmin Erkko-lukiossa Orimattilassa. Aikaisemmin käytiin myös Lapinjärvellä peruskoulun yläluokilla ja Porlammin lukiossa.

Myrskylän kirjasto toimii samassa rakennuksessa kunnanviraston kanssa. Kirjaston lehtilukusali ja osa lainausosastosta toimii Myrskylän kunnanvaltuuston entisessä istuntosalissa 1958 rakennetussa Myrskylän kunnanvirastossa.

Myrskylän terveysaseman palvelut toimittaa Päijät-Hämeen hyvinvointiyhtymä, jonka osakas on Myrskylän kunta.

Tapahtumia
----------

Myrskylässä järjestetään kesäisin Myrskylä-tapahtuma. Urheilutapahtumiin kuuluu vuonna 1969 alkanut Kiparkatin piikki, joka muuttui vuonna 1974 Lassen hölkäksi Lasse Virénin voitettua kultamitalit kesäolympialaisissa 1972. Hölkän järjestäjänä toimii urheiluseura Myrskylän Myrsky.

Moottoriurheilua edustaa Mad Max Pulling Team, joka on voittanut Tractor Pullingin Suomen mestaruuden modified mini 950 kg -luokassa kausina 2003, 2004, 2005, 2006, 2007 ja 2008. Orimattilan autourheilijat yhdessä Autoliiton Myrskylän osaston kanssa järjestävät Kylmäsuon ja Paavolan kautta kulkevan Kylmäsuon erikoiskokeen Myrskylän pohjoisosassa. Reitti on 14,6 kilometrin mittainen, ja se käsittää matkan seututie 167:n liittymästä Paavolantielle ja Kylmäsuontietä pitkin takaisin etelään seututie 167:n risteykseen.

Jaakkolassa järjestetään vuosittain siltajuhlat eli entiset vapaapalokunnan juhlat.

Pitopaikka sijaitsee Jaakkolan sillan itäpuolella joen varrella olevan Labbom FBK:n vajan lähellä. Siltajuhlat ovat pääasiassa nyyttikestimuotoiset, ja niiden ohjelmaan kuuluu myös soittoa. Jaakkolan lisäksi myös Orimattilan Tönnössä järjestetään vuosittain Tönnön siltajuhlat.

Heinäkuussa 2011 järjestettiin Myrskylän 375-vuotismessut, joilla myrskyläläiset yhdistykset ja yritykset esittäytyivät. Tilaisuuden juonsi Timo T. A. Mikkonen, ja läsnä oli entisiä kunnanjohtajia, luottamushenkilöitä ja seurakunnan kirkkoherra. Näyttelyssä oli mukana muun muassa museotraktoreita, työkoneita, moottoripyöriä, mopoja ja autoja. Ulkopihalla esiteltiin erilaisia maatalouden suuria työkoneita ja maaseudun elinkeinoja. Yleisölennätystä järjestettiin helikopterilla. Tätä ennen Myrskylä-messut oli järjestetty kunnan 350-vuotisjuhlien kunniaksi.

Joulukuussa noin viikkoa ennen joulupäivää Myrskylän suomalainen nuorisoseura, Myrskylän evankelis-luterilainen seurakunta, Myrskylän Sos.dem. Työväenyhdistys ja Myrskylän kunta järjestävät joulujuhlan Myrskylän Kinolla.

Vuosittain ajallisesti lähellä talvipäivän seisausta, järjestävät Itä-Uudenmaan MTK ja Myrskylän Reserviläiset joulutulet yhdystie 1751:n alussa, Myrskylän paloaseman ja Kinon lähellä. Tapa alkoi 2009.

Kylät
-----

Vielä 1800-luvulla Myrskylän pohjoisosa muodostui pääosin Myrskylän kartanoon kuuluneista 13 tilasta, joista osa oli kartanon sivutiloja. Tätä pohjoisosaa pitäjästä kutsuttiin muun muassa kirkonkirjoissa Myrskylänkyläksi, ja sen keskuksena oli Kirkonkylä. Huolimatta nimestään Kreivilässä ei ole asunut kreivejä, mutta aatelisia kyllä.

Kirkonkylänsä eteläpuolisilta osiltaan Myrskylä on verrattain ruotsinkielinen, ja tällä alueella ovat vanhat maarekisterikylät Hallila, Hyövinkylä, Jaakkola, Kankkila, Kreivilä ja Pakila. Seitsemäs kylä, joka on pohjoisessa ja muodostaa puolet kunnan pinta-alasta on Myrskylänkylä, joka on 1800-luvulla muodostanut omia kyläkokonaisuuksia maanraivaamisen ja Myrskylän kartanoon liittyneiden muiden kartanoiden, kuten Hevonojan kartanon, Paavolan kartanon ja Kylmänsuon kartanon vaikutuksesta.

Seuraavassa taulukossa on lueteltu Myrskylän nykyiset maarekisterikylät, niiden kiinteistötunnuksissa käytetyt kylänumerot, kylien nimet suomeksi ja ruotsiksi sekä joitakin kylien osia.

| Numero | Maarekisterikylä | Kylän osia*lähde?* |
| --- | --- | --- |
| 504-401 | Hallila (ruots. *Skomarböle*) | Humalakoski (*Humlefors*), Metsäkulma |
| 504-402 | Hyövinkylä (*Övitsböle*) | Huhti, Koukjärvi, Pusannurkka |
| 504-403 | Jaakkola (*Labbom*) |  |
| 504-404 | Kankkila (*Kankböle*) | Rahikko |
| 504-405 | Myrskylä (*Mörskom*) | Hevonoja, Itäkylä, Kartanonmäki Kirkonkylä (*Kyrkby*), Kylmäsuo, Muttila (*Muttom*), Myllykylä, Paavola, Palonpää, Palostenmäki, Sepänmäki, Soidinsuo, Sopajärvi, Suntionmäki, Syväjärvi |
| 504-406 | Pakila (*Backböle*) |  |
| 504-407 | Kreivilä (*Grevnäs*) | Kreivilä, Kurjenkulma, Rämsänkylä |

Kankkilan ja Pakilan kylätoimintaa pitää yllä Kankkila - Pakila -yhdistys. Pakilassa on maantietä lähellä olevan kentän äärellä Pakilan klubi, pieni puinen mökki, ja Kankkilassa Marttila-niminen kesänviettopaikka.

Nähtävyyksiä
------------

Myrskylän kolmas kirkko, joka valmistui 1803.
Kirkonkylässä sijaitsee Myrskylän 1700-luvun lopulta ja vuodelta 1803 peräisin oleva kirkko. Se on järjestyksessä Myrskylän seurakunnan kolmas kirkko. Myös ensimmäinen kirkko oli samalla alueella, mutta sen sijainti oli hieman nykyistä kaakommassa.

Myrskylän kotiseutumuseon kokoelmat sijaitsevat kahdessa vanhassa kirkkomakasiinissa. Museo on avoinna kesäkuusta elokuuhun.

Noin kilometrin verran kirkonkylästä itään on Myrskylän kartanon päärakennus. Se on ollut hoitamattomana pari vuosikymmentä ja päässyt pahasti rapistumaan, mutta viime vuosina sitä on saatu jonkin verran korjattua. Myrskylän kartano oli aikoinaan kunnan taloudellinen keskus.

Myrskylään on pystytetty kaksi patsasta. Lasse Virénin patsas on kirkonkylän keskellä Salen itäpuolella. Myrskylän ilmavalvonta-asemalla toimineiden *Ilmavalvontalottien muistomerkki* paljastettiin vuonna 2009 Myrskylänkylän Kentänmäellä kunnan vedenottamon lähellä. Muistomerkin pysyttivät Myrskylän reserviläiset ja Myrskylän reserviupseerit.

Yhteydet
--------

### Maantieliikenne

Seututie 167:n risteys Myrskylän kirkonkylässä, Myrskylänkylässä, josta tie vie pohjoiseen Kylmäsuon, Pakaan ja Uudenkartanon kautta Orimattilan kirkonkylään. Oikealla Artjärventielle ja Porlammintielle vievä liittymä. Helsingistä Porvoon kautta pääsee vajaassa parissa tunnissa linja-autolla Myrskylään, josta matka jatkuu Porlammille tai Artjärvelle. 
Myrskylän kirkonkylässä Osuuskauppa Hämeenmaan Myrskylän Salen eteläpuolella on kaukoliikenteen linja-autopysäkki. Samalla alueella on ABC:n bensiini- ja dieselöljytankkauspiste. Myrskylän keskeisimmät asfaltoidut tieyhteydet ovat Lahden – Loviisan Pernajan Koskenkyläntie, *Koskenkyläntie* seututie 167 ja Mäntsälän-Myrskylän tie, 162 sekä Koskenkylän tieltä lähtevä Porvoon-Myrskylän tie, *Porvoontie* yhdystie 1605.

Myrskylässä toimii kolme taksiautoilijaa: Bruce Oy Myrskylä, Kuljetus-Högström Oy sekä Myrskylän taksi Forsman.

### Tietoliikenne

Avoin langaton lähiverkko on Kartanonmäen lähellä rautakauppa V. Vilkmanin rakennuksessa entisessä Myrskylä Oy:n konkurssiin menneen huonekalutehtaan kiinteistössä. Muita avoimia langattomia lähiverkkoja ovat Myrskylän kirjaston verkko 1958 rakennetussa Myrskylän kunnantalossa, jossa toimi ennen uudisrakennuksen valmistumista vuosikymmeniä myös Myrskylän kunnan palokunta.

Myrskylän kirkonkylässä on HSPA+ -tietoliikenneyhteydet ja DNA:n LTE-yhteys. Kirkonkylän merkittävin telemasto, missä ilmeisesti on sähkökatkosten varalta aggregatisointi, on Kamalamäellä lähellä kirkkoherranvirastoa. Kamalamäen toinen nimi on Kumistenmäki, minkä länsipuolella kulkee Kumistentie.

Tunnettuja myrskyläläisiä
-------------------------

* Almar Fabritius (1874–1953), jääkärikapteeni ja eduskunnan pikakirjoituskanslian päällikkö
* Harald August Fabritius (21. kesäkuuta 1877 Myrskylä – 2. kesäkuuta 1948 Helsinki), psykiatrian professori 1913–1945 ja neurologian dosentti
* Heimo Holopainen, televisiokasvo, radioääni ja muusikko
* Jenni Lättilä, oopperalaulaja
* Timo T. A. Mikkonen, toimittaja, yrittäjä, televisiojuontaja ja tuottaja. Asuttuaan Mäntsälässä ja Myrskylässä Höröläntiellä ja Syväjärventiellä muutti perheineen Orimattilaan.
* Nina Mikkonen, kampaaja ja kotiäiti sekä entinen Myrskylän kunnan kunnanvaltuutettu ja Myrskylän seurakunnan entinen kirkkovaltuutettu, Timo T. A. Mikkosen toinen puoliso
* Pirkko Ruohonen-Lerner, Perussuomalaisten eduskuntaryhmän kansanedustaja ja Myrskylän Kokoomuksen kunnanvaltuustoryhmän entinen kunnanvaltuutettu
* Väinö Salminen (29. helmikuuta 1880 Myrskylä – 20. heinäkuuta 1947 Helsinki), kansanrunouden tutkija, opettaja ja Helsingin yliopiston suomalaisen ja vertailevan kansanrunoudentutkimuksen professori 1933–47 ja suomalaisen kansanrunoudentutkimuksen dosentti 1917–1933
* Pekka Streng (1948–1975), muusikko ja lauluntekijä
* Lasse Virén, nelinkertainen olympiavoittaja, poliisi sekä kansanedustaja vuosina 1999–2007 ja 2010–2011
* Lars William Öholm (17. heinäkuuta 1872 Myrskylä – 6. maaliskuuta 1944 Helsinki), kemian professori 1915–1939

Pekka Strengin musiikkituotannon mukaan on nimetty teitä Myrskylän kirkonkylän asuinalueella Kartanonmäellä.

YouTube-kanava Korroosio Comedy on lähtöisin Myrskylästä.

Myrskylän kunnanjohtajat
------------------------

* Esa Ukkola
* Sam Vuorinen

Ruokakulttuuri
--------------

Myrskylän pitäjäruoiksi nimettiin 1980-luvulla imelletty perunalaatikko, makaronilaatikko, Lassen maksalaatikko, lanttulaatikko, klimppisoppa, rosolli, aladobi, kotijuusto, luumukiisseli ja kermavaahto.

Katso myös
----------

* Luettelo Myrskylän julkisista taideteoksista ja muistomerkeistä

Lähteet
-------

* Väestörekisterikeskus: Kuntien asukasluvut kuukausittain (Arkistoitu – Internet Archive)
* Suomen Sukututkimusseura: Tietoja seurakunnista (Arkistoitu – Internet Archive)
* Myrskylän karttapalvelu

### Viitteet

1. 1 2  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. 1 2  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Väestörakenne  26.5.2022. Tilastokeskus. Viitattu 12.9.2023.
5. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
6. ↑  Kuntavaalit 2021, Myrskylä Oikeusministeriö. Viitattu 30.11.2021.
7. 1 2  Suomenmaa – maantieteellis- yhteiskunnallinen tieto- ja hakuteos, sivu 292, Pentti Papunen, WSOY, 1973, Helsinki, Porvoo
8. ↑  Suomenmaa – maantieteellis-yhteiskunnallinen tieto- ja hakuteos, sivu 294, Pentti Papunen, WSOY, 1973, Helsinki, Porvoo
9. ↑
10. ↑
11. 1 2  Yhtymä *PHHYKY*.  Arkistoitu 9.8.2020. Viitattu 13.8.2020.
12. ↑  Myrskylä *PHHYKY*.  Arkistoitu 9.8.2020. Viitattu 13.8.2020.
13. 1 2  Kuntaliitto: Sairaanhoitopiirit 2020 *kuntaliitto.fi*. Viitattu 13.8.2020.
14. ↑  Keskussairaala *PHHYKY*.  Arkistoitu 15.8.2020. Viitattu 13.8.2020.
15. ↑  Kirkonkylän koulu Myrskylän kunta via peda.net. Viitattu 29.5.2020.
16. ↑
17. ↑   (Arkistoitu – Internet Archive)
18. ↑  Myrskylä – kuvateos Myrskylän kunnasta ennen ja nyt Myrskylän 350-vuotisjuhlavuotena 1986, toimituskunta Helvi Sariomaa, Kyllikki Smolander, Pentti Urhonen ja Pekka Vartiainen
19. 1 2 3 4 5 6 7 8 9 10   (Arkistoitu – Internet Archive)
20. ↑  Tilastot: Väestö *Uudenmaan liitto*. Viitattu 20.3.2024.
21. ↑  Väestö iän (1-v.), sukupuolen, siviilisäädyn ja kielen mukaan alueittain 1990–2016 (vuoden 2015 tiedot) Tilastokeskus.  Arkistoitu 28.12.2017. Viitattu 19.1.2018.
22. ↑  Suomenmaa, maantieteellis-taloudellinen ja historiallinen tietokirja, ensimmäinen osa *Uudenmaan lääni*, sivu 155, toimittanut Lauri Hendell, toimitus professori J. E. Rosberg, professori Kustavi Grotenfelt, professori J. G. Granö ja filosofian maisteri Kaarlo Hildén, 1919, Helsinki, Tietosanakirja-Osakeyhtiö, 1919, Helsinki, Helsingin Uusi Kirjapaino
23. ↑
24. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980–2016  29.3.2017. Tilastokeskus.  Arkistoitu 17.6.2018. Viitattu 19.1.2018.
25. ↑  Taajama-aste alueittain 31.12.2018  8.12.2019. Tilastokeskus. Viitattu 8.12.2019. [vanhentunut linkki]
26. ↑  Taajama- ja haja-asutusalueväestö iän ja sukupuolen mukaan kunnittain 31.12.2018  8.12.2019. Tilastokeskus.  Arkistoitu 23.11.2019. Viitattu 8.12.2019.
27. ↑  Yhteystiedot – Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
28. ↑  Seurakunnat *Suomen helluntaikirkko*.  Arkistoitu 6.9.2021. Viitattu 6.9.2021.
29. ↑   (Arkistoitu – Internet Archive)
30. ↑
31. ↑
32. ↑
33. ↑   (Arkistoitu – Internet Archive)
34. ↑   (Arkistoitu – Internet Archive)
35. 1 2  Kunta- ja sijaintialueluettelo 2013 (XLS) Maanmittauslaitos.  Arkistoitu 4.3.2016. Viitattu 1.7.2013.
36. ↑  Myrskylän kotiseutumuseo *Uudenmaan museo-opas*. Helsingin kaupunginmuseo.  Arkistoitu 5.3.2016. Viitattu 1.7.2013.
37. ↑
38. 1 2
39. 1 2
40. ↑  Kolmonen, Jaakko 1988. *Kotomaamme ruoka-aitta: Suomen, Karjalan ja Petsamon pitäjäruoat*, s. 58. Helsinki: Patakolmonen Ky.

Kirjallisuutta
--------------

* (sv) Airi Kartano, Ortnamnen i Mörskom / Airi Kartano, Skrifter utgivna av Svenska litteratursällskapet i Finland, Helsinki, 1977 (ISSN 0039-6842 ja 2490-1547)View and modify data on Wikidata

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Myrskylä**.

WikiaineistoWikiaineisto
Wikiaineistoon on tallennettu tekstiä aiheesta: 
***Myrskylän bibliografia*** 

* Myrskylän kunnan verkkosivut
* Tilastokeskus – Myrskylän avainluvut
* Kiparkatti (Arkistoitu – Internet Archive)
* Myrskylän Myrsky

Myrskylä
Kylät

|  |  |
| --- | --- |
| **Maarekisterikylät** | **Kylät** |
| **Hallila** | Hallila – Humalakoski |  |
| **Hyövinkylä** | Hyövinkylä |
| **Jaakkola** | Koukjärvi – Jaakkola |
| **Kankkila** | Kankkila – Rahikko |
| **Kreivilä** | Kreivilä |
| **Myrskylänkylä** | Hevonoja – Kirkonkylä – Paavola – Sopajärvi – Suntianmäki – Syväjärvi |
| **Pakila** | Pakila |
|

Luonto

|  |  |
| --- | --- |
| **Virtavedet järvineen** | Ilolanjoki (Järvelänjärvi) – Koskenkylänjoki (Syväjärvi – Valkeapäänlampi) – Myrskylänjoki (Isojärvi – Vähäjärvi – Pöyrysjärvi – Muttilanjärvi – Siippo – Sopajärvi – Kirkkojärvi – Sulkavanjärvi) |
| **Puistot ja luonto** | Myrskylän hautausmaa |

Nähtävyydet ja tapahtumat

|  |  |
| --- | --- |
| **Museot** | Myrskylän kotiseutumuseo |
| **Rakennukset ja alueet** | Myrskylän kirkko |
| **Patsaat ja veistokset** | Lasse Virénin patsas – Myrskylän ilmavalvontalottien muistomerkki |
| **Tapahtumat** | Lassen hölkkä – Tångin soraralli |
| **Muuta** | Kentänmäki |

Historia

|  |  |
| --- | --- |
| **Sodat** | Muttilan sota 1808 |
| **Teollisuuden historia** | Myrskylän huonekalutehdas |

Urheilu

|  |  |
| --- | --- |
| **Liikuntapaikat** | Kiparkatti – Myrskylän kirkonkylän urheilukenttä |
| **Urheiluseurat** | Myrskylän Myrsky |
| **Urheilutapahtumat** | Lassen hölkkä |

Liikenne ja logistiikka

|  |  |
| --- | --- |
| **Liikennekeskukset** | Myrskylän linja-autopysäkki |
| **Myrskylän kautta kulkevat tiet** | Seututie 167 – seututie 174 - paikallistie 1751 |
| **Myrskylän kautta kulkevat rautatiet** | Lahti–Loviisa-rata |

Muuta Myrskylään liittyvää

|  |  |
| --- | --- |
| **Kunta ja hallinto** | Kunnanvaltuusto – Vaakuna |
| **Media** | Orimattilan Sanomat |
| **Oppilaitokset** | Myrskylän peruskoulu – Porlammin lukio |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Uudenmaan maakunnan kunnat |
| --- |
|  |
| Nykyiset kunnat | 
* Askola
* Espoo
* Hanko
* Helsinki
* Hyvinkää
* Inkoo
* Järvenpää
* Karkkila
* Kauniainen
* Kerava
* Kirkkonummi
* Lapinjärvi
* Lohja
* Loviisa
* Myrskylä
* Mäntsälä
* Nurmijärvi
* Pornainen
* Porvoo
* Pukkila
* Raasepori
* Sipoo
* Siuntio
* Tuusula
* Vantaa
* Vihti

 |
|  |
| Entiset kunnat | 
* Bromarv
* Degerby
* Haagan kauppala
* Huopalahti
* Hyvinkään maalaiskunta
* Karjaa
* Karjaan maalaiskunta
* Karjalohja
* Kulosaari
* Liljendal
* Lohjan kunta
* Nummi
* Nummi-Pusula
* Oulunkylä
* Pernaja
* Pohja
* Porvoon maalaiskunta
* Pusula
* Pyhäjärvi Ul
* Ruotsinpyhtää
* Sammatti
* Snappertuna
* Tammisaaren maalaiskunta
* Tammisaari
* Tenhola

 |

 |